stanford-oval/wikipedia huggingface dataset:
ETL

ETL או Extract, Transform, Load הוא תהליך מבוסס תוכנה באמצעותו מועברים נתונים ממערכות תפעוליות למחסן נתונים.
לתהליך שלושה שלבים:
הוצאת נתונים מקבצי המקור (Extract) - מועתקים נתונים מהמקורות לבסיס נתונים ביניים (באנגלית Staging).
טרנספורמציה (Transform) - הנתונים עוברים שינויים, כגון: סיכום נתונים פרטניים לנתון אחד חשוב מבחינה עסקית, שינוי מבנה נתונים. כך למשל נתון על מכירה בודדת של מוצר של חברה המייצרת מכשירים אלקטרוניים, עשוי להיות לא מעניין לצורך קבלת החלטות עסקיות ולכן הוא מסוכם לנתון כולל של כל המכירות באזור גאוגרפי מסוים.
בשלב השלישי (Load) נטענים הנתונים שעברו טרנספורמציה למחסן הנתונים, ובהמשך מוצגים בדו"חות אשר משמשים את מקבלי ההחלטות בארגון.
בחלק מהארגונים תהליך ה-ETL הוא מורכב יותר ועשוי לכלול מספר קובצי ביניים.
קבצים המעורבים בתהליך

קובצי המקור המשמשים בתהליך עשויים להיות רבים ושונים זה מזה. לרוב, בין קובצי המקור יהיו בסיסי נתונים יחסיים ובסיסי נתונים אחרים, קובצי שאילתות (למשל, בשפת SQL) המשמשים לרוב לשליפת המידע ולהצגת המידע, וקובצי קוד בשפות תכנות שונות (למשל פייתון או JavaScript) המשמשים לרוב למשיכת המידע ממקור המידע (fetch) והתאמת המידע כך שיתאים, טכנולוגית, לשימוש הרלוונטי.
קובצי הביניים וקובצי היעד הם בדרך כלל בסיסי נתונים יחסיים (רלציוניים, כלומר בסיסי נתונים אשר ניתן לסדר בטבלאות).
תהליך

בשל כמויות הנתונים הגדולות בדרך כלל מבוצע תהליך ה-ETL בעיבוד באצווה (Batch processing). היות שהתהליך הוא בדרך כלל תהליך ארוך הוא מבוצע תקופתית: בארגונים רבים אחת לשבוע.
תהליך > שלב הוצאת נתונים מקבצי המקור - Extract

הקושי העיקרי בשלב זה הוא הטרוגניות מקורות הנתונים (כפי שתואר בסעיף "קבצים המעורבים בתהליך"), והצורך להביא סוגים שונים של נתונים ממקורות שונים. היבט חשוב נוסף הוא איכות הנתונים והיותם מעודכנים, מאחר שנתונים שגויים עלולים לגרום להחלטות שגויות.
היבטים חשובים עליהם יש לתת את הדעת בהקשר של הוצאת הנתונים:
הבנת תהליכי ודפוסי העבודה של עבודות אחרות מול הקבצים על מנת להימנע מהוצאת נתונים במהלך תהליך עדכון שמבצעת עבודה אחרת.
הבנת מודל הנתונים של הקבצים הרלוונטיים. מאפשר ביצוע שינויים ביישום הוצאת הנתונים כאשר יש שינוי במודל נתוני המקור.
הבנת תלויות בין מקורות שונים העשויות להשפיע על פלט תהליך הוצאת הנתונים.
הבנת ההיבטים המתוארים לעיל מאפשרת גם קביעת עיתוי ביצוע שלב הוצאת הנתונים. בחלק מהמקרים ניתן לבצע שלב זה רק בחלון זמן מסוים שבו אין פעילות תהליכי אצווה עם קובצי המקור העשויים לעדכן את הקבצים ופעילות עיבוד נתונים מקוון היא מועטת, ולכן הוצאת הנתונים אינה פוגעת ברמת השירות של הטרנזקציות המקוונות.
תהליך > שלב הטרנספורמציה - Transform

זהו השלב המורכב ביותר. לצורך ביצועו נדרשת כתיבת יישום מחשב, גם אם נעשה שימוש בכלים. היישום מגדיר לוגיקה עסקית לביצוע הטרנספורמציות, תוך שימוש ב-API של המוצר שבו משתמשים. בשלב זה נדרש מיפוי נתוני הקלט ונתוני הפלט הן ברמה של מבני נתונים והן ברמה של פורמט של פריט או שדה.
דוגמאות לסוגי הפעולות המתבצעות בשלב זה:
טרנספורמציה - כך למשל אם בקובץ קלט מקודד הנתון של מין כ: 1 - זכר, 2 - נקבה ובמחסן הנתונים מקודד M - זכר, F - נקבה. נדרש ביצוע טרנספורמציה להתאמת הערכים לנדרש במחסן הנתונים.
חישוב נתונים - דוגמה: נתוני מכירות בארצות שונות על פי מטבעות שונים, עשויים להיות מחושבים במטבע מסוים באמצעות הכפלת הנתון בשער המטבע.
סינון - השמטת ערכים מסוימים של נתונים.
מיון - סידור רשומות בסדר עולה או יורד על פי שדה מפתח, למשל: סידור נתונים על מוצרים לפי מספר המוצר.
אגרגציה - נתון של מכירות באזור, עשוי להיות מחושב באמצעות חיבור המכירות בכל הסניפים באותו אזור.
שילוב נתונים ממספר קובצי מקור לנתון אחד.
תהליך > שלב הטעינה - Load

שלב זה הוא שלב פשוט יחסית. האתגר העיקרי הוא בכמות הנתונים הגדולה, העשויה להביא למשך זמן ארוך בביצוע השלב. גם בשלב זה נדרש תכנון זמני הריצה של העיבודים על מנת למנוע פגיעה או התנגשות עם עיבודים אחרים.
מוצרים

Talend - פלטפורמה חדשנית לניהול אינטגרציית וטיוב נתונים המתבססת על קוד פתוח.
DataStage - מוצר של חברת Ascential שנרכשה על ידי חברת Informix. כיום שייך המוצר לחברת IBM, שרכשה את חברת Informix.
מוצרים של חברת Informatica.
Sql Server integration Services - SSIS - מגיע עם התקנת SQL SERVER של microsoft.
IBOLT- כלי ETL שפותח על ידי magic.
מגמות

המגמה הבולטת היא שילוב מוצרי ה-ETL עם מוצרי תווכה אחרים ומתן פתרון כולל לדרישות אינטגרציה באמצעות משפחת מוצרים המשולבים ביניהם. כך למשל חברת IBM משלבת את DataStage ביחד עם מוצרי תווכה אחרים השייכים למותג WebSphere. לחברת Informatica מוצרי תווכה בתחומים נוספים נוסף למוצר ה-ETL שלה. לחברת Talend בניגוד ליצרנים אחרים הפתרונות מהווים חבילה אחודה החל מ ETL ESB Data Quality ועד ל Cloud ו Spark Steaming.
ראו גם

מחסן נתונים
לקריאה נוספת

Duraid Ibrahim & Vojislav B. Mišić, FROM 8X5 TO 24X7: ENTERPRISE INTEGRATION THROUGH SOA AND ETL, Integration Consortium.org, 2006.
1950 בארצות הברית

| 0 | 1 | 2 | 3 |
| --- | --- | --- | --- |
| «««  1949   1948  1947 |  דגל ארצות הברית | 1950  בארצות הברית |  »»»  1951   1952   1953 |
כל ערכי השנים בארצות הברית • אירועים בולטים בעולם ב-1950 פורטל ארצות הברית • לוח שנה של שנת 1950
1950 בארצות הברית הייתה השנה בה חגגה ארצות הברית 174 שנה מיום היווסדה.
הנהגה

הנשיא: הארי טרומן (המפלגה הדמוקרטית)
סגן הנשיא: אלבן ברקלי (המפלגה הדמוקרטית)
אירועים בולטים

פרק זה לוקה בחסר. אנא תרמו לוויקיפדיה ו.
31 בינואר – הארי טרומן, נשיא ארצות הברית, מכריז על תוכנית לפיתוח פצצת מימן
17 במרץ – חוקרים מאוניברסיטת ברקלי בקליפורניה מכריזים על יצירת היסוד הכימי מספר 98, לו הם קוראים קליפורניום
1 באפריל – מפקד האוכלוסין האמריקאי לשנת 1950 קובע כי אוכלוסיית תושבי ארצות הברית מונה כ-150,697,361 בני אדם.
17 ביוני – השתלת הכבד הראשונה בעולם מתבצעת על ידי ד"ר ריצ'רד לאולר בשיקגו
25 ביוני – מלחמת קוריאה פורצת
28 ביוני – מלחמת קוריאה: סיאול נכבשת על ידי חיילי קוריאה הצפונית
5 ביולי – מלחמת קוריאה: כוח המשימה סמית - הקרב הראשון בים כוחות אמריקאי וצפון-קוריאנים
7 באוקטובר – כוחות ארצות הברית פולשים לקוריאה בחצותם את קו-הרוחב 38
1 בנובמבר – שני לאומנים פוארטוריקנים ניסו להתנקש בחיי הנשיא טרומן בוושינגטון
8 בנובמבר – קרב האוויר הראשון בהיסטוריה בין שני מטוסי סילון: מטוס F-80 אמריקאי מפיל שני מטוסי מיג-15 של קוריאה הצפונית, במהלך מלחמת קוריאה
29 בנובמבר – מלחמת קוריאה: כוחות קוריאה הצפונית וסין מאלצים את כוחות האו"ם לסגת בבהילות מקוריאה הצפונית
10 בדצמבר – הדיפלומט האמריקאי ראלף באנץ' מקבל פרס נובל לשלום על מאמצי התיווך שלו בין ישראל למדינות ערב, והופך לאדם השחור הראשון הזוכה בפרס זה
12 בדצמבר – עם מות בעלה, פאולה אקרמן ממלאת את מקומו כרב הקהילה במרידיאן, מיסיסיפי, והופכת לאישה הראשונה שמכהנת כרב.
נולדו

10 בפברואר – מארק ספיץ, שחיין אמריקאי
18 בפברואר – סיביל שפרד, שחקנית אמריקאית
11 במרץ – בובי מקפרין, מוזיקאי אמריקאי
18 באפריל – קני אורטגה, יוצר סרטים
28 באפריל – ג'יי לנו, קומיקאי ומנחה טלוויזיה אמריקאי
13 במאי – סטיבי וונדר, זמר, פסנתרן, בסיסט, ומתופף אמריקאי, 21 פעמים זוכה פרס גראמי
11 באוגוסט – סטיב ווזניאק, חלוץ מחשוב אישי
1 בספטמבר – פיל מק'גרו, שחקן אמריקאי
21 בספטמבר – ביל מארי, שחקן, קומיקאי, במאי קולנוע ומפיק אמריקאי
20 באוקטובר – טום פטי, זמר אמריקאי
31 באוקטובר – ג'ון קנדי, שחקן קנדי
נפטרו

19 במרץ – אדגר רייס בורוז סופר אמריקאי (נולד ב-1875)
11 באפריל – ביינברידג' קולבי, מזכיר המדינה של ארצות הברית (נולד ב-1869)
23 באוקטובר – אל ג'ולסון, זמר, שחקן וקומיקאי יהודי-אמריקאי (נולד ב-26 במאי 1886)
Mon amour pour toi

"Mon amour pour toi" (בעברית: "אהבתי אלייך") הוא סינגל שהוקלט על ידי הזמר הבלגי פוד לקלרק. השיר ייצג את בלגיה באירוויזיון 1960.
רקע

השיר בוצע לראשונה בבחירת השיר והזמר הבלגי לאירוויזיון 1960, שנערכה ב-24 בינואר 1960.
השיר זכה במקום הראשון בתחרות ונבחר כשיר שייצג את בלגיה באירוויזיון 1960, שם הוא בוצע על ידי פוד לקלרק.
באירוויזיון

ב-29 במרץ 1960 הופיע לקלרק על בימת האירוויזיון. הוא שר חמישי בסדר ההופעות, לפני נורווגיה ואחרי דנמרק. לאחר ספירת הקולות הגיע לקלרק למקום השישי עם 9 נקודות.
הערות שוליים

↑  Finale belge pour le Grand Prix Eurovision 1960, Songfestival.be
↑  Eurovision 1960 Results: Voting & Points
Dovetail Games

|  נתונים כלליים |
| --- | --- |
 סוג:  חברה פרטית
 מייסדים:  פול ג'קסון, טים גטלנד, צ'ארלי מקמיקינג
 תקופת הפעילות:  2008 (כ-RailSimulator.com) – הווה
 מיקום המטה:  צ'טהאם 
 משרד ראשי:  צ'טהם, הממלכה המאוחדת
 בעלות:  משקיעים פרטיים
 ענפי תעשייה:  תעשיית משחקי וידאו 
 מוצרים עיקריים:  Train Simulator   Euro Fishing   Microsoft FSX: Steam Edition   Dovetail Games Flight School   Train Sim World   Flight Sim World
 עובדים:  100
  
 
 
Dovetail Games (בעבר: RailSimulator.com) היא חברה בריטית העוסקת בפיתוח משחקי וידאו. החברה הוקמה בשנת 2008 על ידי פול ג'קסון, טים גטלנד וצ'ארלי מקמיקינג.
היסטוריה

הסדרה הקודמת של טריין סימולטור, רייל סימולטור, פותח על ידי Kuju Entertainment, אותה החברה שפותחה את מיקרוסופט טריין סימולטור עם מיקרוסופט.
צורת ההתפתחות השתנתה לגרסה חדישה של התוכנה שנקראה Train Simulator אשר יצאה בסטים.
ב-9 בדצמבר 2013 הוכרז ש-RailSimulator.com שינתה את שמה ל-Dovetail Games.
Dovetail Games הכריזה ב-1 ביולי 2014 על מוצר הסימולציה החדש הראשון שלה; משחק סימולציית דיג בשם Euro Fishing.
ב-9 ביולי 2014 הכריזה Dovetail Games על העברת הקוד של המשחק Flight Simulator X לSteam.
1949 בצרפת

| 0 | 1 | 2 | 3 |
| --- | --- | --- | --- |
| «««  1948   1947  1946 |  דגל צרפת | 1949  בצרפת |  »»»  1950   1951   1952 |
כל ערכי השנים בצרפת • אירועים בולטים בעולם ב-1949 היסטוריה של צרפת • פורטל צרפת • לוח שנה של שנת 1949
שנת 1949 בצרפת הייתה השנה בה ציינה צרפת 962 שנות לאום.
הנהגה

נשיא צרפת: ונסן אוריו
ראש ממשלת צרפת: אנרי קווייל (עד 28 באוקטובר), ז'ורז' בידו (החל מ-28 באוקטובר)
אירועים

אוגוסט 1949 - שרפת יער לנדס, במהלך השרפה 82 בני אדם נהרגו.
27 באוקטובר - טיסה מפריז לניו יורק מתרסקת באזור האיים האזוריים.
ספורט

30 ביוני - מתחיל הטור דה פראנס.
21 ביולי - מסתיים הטור דה פראנס בזכייתו של פוסטו קופי מאיטליה.
נולדו

18 בינואר - פיליפ סטארק, מעצב.
6 בפברואר - אוליבייה שבלייה, רוכב אופניים (נפטר ב-1980).
10 בפברואר - מקסים לה פורסטייה, זמר.
2 במרץ -  איזבל מיר, גולש סקי.
22 במרץ - פאני ארדן, שחקנית.
1 באפריל - ג'רארד מסטרלט. איש עסקים.
16 באפריל - קלוד פאפי, כדורגלן (נפטר ב-1983).
24 באפריל - ורוניק סנסון, זמרת וכותבת שירים.
27 באפריל - דידייה דנינקס, סופר ופוליטיקאי.
16 במאי - ז'יל ברטולד, אתלט.
17 ביוני - סרג' ווינסון, פוליטיקאי (נפטר ב-2007).
2 ביולי - ברנרד פייר דונדייה, שחקן (נפטר ב-2010).
13 באוגוסט - פיליפ פטי, אמן הליכה על חבל.
22 באוקטובר - ארסן ונגר, מאמן כדורגל.
נפטרו

(קטגוריה:צרפתים שנפטרו ב-1949)
28 בינואר - ז'אן-פייר ווימיל, נהג מרוצי מכוניות וחבר תנועת ההתנגדות הצרפתית (נולד ב-1908).
4 ביוני - מוריס בלונדל, פילוסוף (נולד ב-1861).
24 בספטמבר - פייר דה-בריול, מלחין (נולד ב-1861).
27 באוקטובר - מרסל סרדן, מתאגרף (נולד ב-1916).
27 באוקטובר - ז'ינט נבה, כנרית (נולדה ב-1919).
Love Explosion

Love Explosion (בעברית: אהבה מפוצצת) הוא אלבום האולפן הרביעי של הזמרת-יוצרת האמריקאית טינה טרנר. האלבום יצא לאור ב-6 במרץ 1979, על ידי חברת התקליטים EMI בבריטניה, יונייטד ארטיסטס בארצות הברית ואריולה רקורדס במערב גרמניה.
ב-Allmusic קיבל האלבום דירוג של שניים וחצי כוכבי זהב מתוך חמישה בסך הכול.
סקירה

האלבום הוקלט באירופה והופק על ידי אחד מהדמויות הבולטות בסצנת הדיסקו הצרפתי אלק ר. קוסטנדינוס אשר עבד עם להקות כמו Love & Kisses ו-Cerrone ואף הפיק את הפסקול לסרט "Thank God It's Friday". מתוך האלבום יצאו שלושה סינגלים: שיר הנושא, "Music Keeps Me Dancin'" וגרסת כיסוי לשיר "Back Stabbers" של להקת The O'Jays אשר זכה להצלחה מועטה בארצות הברית ואירופה. גם האלבום זה בדומה לקודמיו נכשל מסחרית כאשר לא הצליח לקבל מעמד באף מדינה, מה שגרם לחברות התקליטים של טרנר לפטר אותה.
גם אלבום זה בדומה לאלבומה הקודם היה אמור לצאת בהוצאה מחודשת בתחילת 1990, אך דבר זה לא יצא לפועל מסיבות לא ידועות.
סוגה מוזיקלית והצלחה

מבחינה מוזיקלית, האלבום מכיל השפעות כבדות של סגנונות הפאנק והדיסקו, בדומה לאלבומים נוספים של טרנר. אלבום זה גם לא זכה להצלחה מסחרית בדומה לקודמיו אך זהו גם היה האלבום האחרון שנכשל לפני אלבום הפריצה שלה ב-1984, Private Dancer.
רשימת רצועות

| Love Explosion> מס' | Love Explosion> שם | Love Explosion> משך | Love Explosion>  | Love Explosion>  | Love Explosion>  | Love Explosion>  | Love Explosion>  | Love Explosion>  | Love Explosion>  |
| --- | --- | --- | --- | --- | --- | --- | --- | --- | --- |
| 1. | Love Explosion  | 5:57 |  |  |  |  |  |  |  |
| 2. | Fool for Your Love  | 3:25 |  |  |  |  |  |  |  |
| 3. | Sunset on Sunset  | 3:38 |  |  |  |  |  |  |  |
| 4. | Music Keeps Me Dancin'  | 3:54 |  |  |  |  |  |  |  |
| 5. | I See Home  | 5:22 |  |  |  |  |  |  |  |
| 6. | Backstabbers  | 3:38 |  |  |  |  |  |  |  |
| 7. | Just a Little Lovin'  | 3:15 |  |  |  |  |  |  |  |
| 8. | You Got What I'm Gonna Get  | 3:11 |  |  |  |  |  |  |  |
| 9. | On the Radio  | 3:49 |  |  |  |  |  |  |  |
| משך כולל: | משך כולל: | 36:09 |  |  |  |  |  |  |  |
הערות שוליים

1 2  Tina Turner - Love Explosion, Discogs (באנגלית)
↑  Love Explosion - Tina Turner | Songs, Reviews, Credits | AllMusic (באנגלית אמריקאית), נבדק ב-2020-04-25
↑  Tina Turner - Private Dancer, Discogs (באנגלית)
| --- | --- |
בקרת זהויות :  MusicBrainz release group: 976b1f1b-2273-3f42-8921-699fa7284ca7
Gish

Gish הוא אלבום הבכורה של הסמאשינג פאמפקינס. הוא יצא בשנת 1991. בילי קורגן תיאר את Gish בתור "אלבום מאוד רוחני".
אף על פי שדורג רק במקום 195 במצעדים בארצות הברית בעת השקתו, הוא הגיע למעמד של אלבום פלטינה. נכון למאי 2005, 1.1 מיליון עותקים שלו נמכרו ברחבי ארצות הברית.
ההקלטה

הקלטת Gish החלה בדצמבר 1990 ונסתיימה במרץ 1991 באולפן Smart Studios, הממוקם במדיסון, ויסקונסין ונמצא בבעלותו של בוטש ויג. בשונה מהמגמה הרווחת בשאר אלבומי התקופה, התופים, כפי שנשמעים באלבום, לא עברו כל עיבוד, והגיטרות נושאות צליל ייחודי שלא הופק בנקל. בהתחשב בשאר אלבומי הפאמפקינס, האלבום הופק במהירות יחסית. עיקר זאת ניתן לייחס לחוסר ניסיון הלהקה. חברי הלהקה שררו במתח כבד במהלך ההקלטות. יותר מאוחר, דרסי ציינה שאינה יודעת איך הלהקה יצאה ממנו בשלום, וקורגן אמר שהוא סבל מהתמוטטות עצבים. עלות ההקלטות עמדה על 20,000 דולרים. ג'יימס איהא קנה את גיטרת הגיבסון לס פול הראשונה שלו לשם הקלטת Gish. עד עידן Adore, הוא נהג להשתמש בדגם זה באופן כמעט בלעדי.
האלבום

Gish הוקלט לעת סיום התקופה בה היה נתון בילי קורגן להשפעת המוזיקה הפסיכדלית, ובעונה בה שורשי הפוסט-פאנק של הלהקה נעלמו כמעט כליל.
"Rhinoceros ,"I Am One" ו-"Bury Me" הוקלטו והופיעו לפני כן באלבומי הדמו של הלהקה בשנת 1989. כל שלושת השירים הוקלטו מחדש לאלבום "Gish ."Daydream הוקלט גם הוא במהלך אותה תקופה. שלא כמו שלושת השירים הראשונים שהוזכרו, הלהקה עשתה שימוש בגרסת הדמו המקורית של שיר זה משנת 1989, והיא זו המופיעה באלבום.
בילי קורגן אמר מאוחר יותר:
האלבום עוסק בכאב ובהתעלות רוחנית. אנשים שואלים אם זהו אלבום פוליטי. זה לא אלבום פוליטי, זה אלבום אישי. בדרכו המוזרה, Gish קרוב מאוד להיות אלבום אינסטרומנטלי – המילים הנשמעות נרשמות לזכות יד המקרה, והמוזיקה – היא זו שמבדילה את הלהקה במקומות רבים. ניסיתי לומר הרבה דברים שלא יכולתי לומר באמת באופן מופשט, שלא ניתן להעלותם על דל השפתיים, אז הגעתי לכך באמצעות המוזיקה, אבל איני חושב שהגעתי לכך באמצעות המילים.
האלבום > כותרת

האלבום נקרא על שם שחקנית הסרטים האילמים ליליאן גיש (Lillian Gish). בראיון, קורגן אמר כי "סבתי נהגה לספר לי שאחד האירועים הגדולים ביותר שהתרחשו בתקופתה היה כאשר הרכבת בה נסעה ליליאן גיש חלפה על פני העיר. סבתי התגוררה באמצע שום-מקום, כך שזה היה מאורע רציני...". יותר מאוחר, קורגן טען שהשם שיועד לאלבום בתחילה היה "Fish", אבל שונה ל- "Gish" על מנת להימנע מהשוואות ללהקה Phish.
קבלה

Gish התקבל בביקורות נלהבות ברובן. גרג קוט מהשיקגו טריביון כינה את Gish בתור "הנועז והמושלם ביותר כנראה" מכל האלבומים שהקליטו להקות מקומיות בשנת 1991. רולינג סטון כינה אותו "מעורר יראת-כבוד" המעורב עם "כאוס מחושב כהלכה" וגם "בעל עוצמה מסחררת". חרף ההשקה שלא בישרה טובות, האלבום נמכר ב-100,000 עותקים בפחות משנה, וחצה בהרבה את ציפיותיה של חברת ההקלטות העצמאית Caroline Records. אחרי שהושק מחדש במסגרת חברת ההקלטות Virgin, האלבום הגיע למעמד אלבום פלטינה.
עד אשר The Offspring השיקו את האלבום Smash בשנת 1994, Gish היה האלבום הנמכר ביותר שהופק במסגרת בחברת הקלטות עצמאית.
רשימת שירים

את כל השירים כתב בילי קורגן, להוציא את "I Am One" שכתבו קורגן וג'יימס איהא יחדיו.
"I Am One" - ‏4:07
"Siva" - ‏4:20
"Rhinoceros" - ‏6:32
"Bury Me" – ‏4:48
"Crush" - ‏3:35
"Suffer" - ‏5:11
"Snail" - ‏5:11
"Tristessa" - ‏3:33
"Window Paine" - ‏5:51
(שיר חבוי) "Daydream" / "I'm Going Crazy" - ‏3.08
סינגלים

"Siva" הופץ כתקליט 12 אינץ'/תקליטור בבמהדורה מוגבלת, יחד עם "Window Paine".
"Rhinoceros" הופיע במיני-אלבום Lull, אך סיום השיר בן 30 השניות נחתך בגרסה זו.
"I Am One" הושק שנית כסינגל הזמין במהדורת תקליטור יחד עם "Plume" ו-"Starla".
"Tristessa", שהופץ כסינגל לפני יציאת הקלטת האלבום, לא הושק שנית כסינגל.
שירים שלא נכללו בגרסה הסופית

השירים הבאים נכתבו והוקלטו לאלבום Gish, אך לא נכללו בגרסה הסופית. כולם פרט לשניים מהשירים הוקלטו באולפן וראו אור בהפצות מאוחרות יותר.
"Blue" (נכלל במיני-אלבום Lull וב-Pisces Iscariot).
"Obscured" (נכלל ב-Pisces Iscariot).
"Slunk" (נכלל במיני-אלבום Lull).
"?Why Am I So Tired" (נכלל ב-Earphoria).
"Jesus Loves His Babies" (לא הופץ רשמית. עם זאת, מופיע בבוטלג Mashed Potatoes, מקבץ של חמישה דיסקים שנאסף בידי בילי קורגן וניתן לחברי הלהקה ולצוות כמתנה לחג-המולד בשנת 1994).
"La Dolly Vita" (ראה אור ר לראשונה כבי-סייד בסינגל "Tristessa". הופץ שנית ב-Pisces Iscariot).
דירוגים במצעדים > אלבום

| שנה | מצעד | דירוג |
| --- | --- | --- |
| 1991 | Top Heatseekers | 6 |
| 1991 | The Billboard 200 | 195 |
דירוגים במצעדים > סינגלים

| שנה | סינגל | מצעד | דירוג |
| --- | --- | --- | --- |
| 1991 | "Rhinoceros" | Modern Rock Tracks | 27 |
| 1992 | "I Am One" | UK Singles Chart | 73 |
סגל מבצעים

הסמאשינג פאמפקינס
בילי קורגן - סולן, גיטרה, מפיק.
דרסי רצקי - גיטרה בס, סולנית ב-"Daydream", עריכה.
ג'יימס איהא - גיטרה, קולות.
ג'ימי צ'יימברלין - תופים.
בוטש ויג - מפיק, מהנדס מוזיקלי.
האווי ויינברג - עורך מוזיקלי.
בוב נאפ - צלם.
מייקל לוין - צלם.
כריס ואגנר - כינור וויולה ב-"Daydream".
מרי גיינז - צ'לו ב-"Daydream".
בשיר "Suffer" המופיע ב-Gish השתתף חלילן שלא צוין כחלק מהסגל.
1950 בגרמניה

| 0 | 1 | 2 | 3 |
| --- | --- | --- | --- |
| «««  1949   1948  1947 |  דגל גרמניה | 1950  בגרמניה |  »»»  1951   1952   1953 |
כל ערכי השנים בגרמניה • אירועים בולטים בעולם ב-1950 פורטל גרמניה • לוח שנה של שנת 1950
שנת 1950 בגרמניה הייתה השנה בה ציינה גרמניה 79 שנות לאום.
הנהגה

נשיא גרמניה - תיאודור הויס
קנצלר גרמניה - קונראד אדנאואר
אירועים

6 ביולי - נחתם הסכם זגורזלק בין פולין לבין גרמניה המזרחית
19 באוקטובר - נערכות בחירות כלליות בגרמניה המזרחית
נולדו

9 בינואר - ריו רייסר, זמר (נפטר ב-1996)
21 בינואר - מריון בקר, אתלט
27 בינואר - אולריך דפנדורף, עיתונאי
2 בפברואר - ברברה סוקווה, שחקנית
22 במרץ - הוגו אגון בלדר, שחקן וקומיקאי
25 באפריל - פיטר הינץ, פוליטיקאי גרמני (נפטר ב-2016)
15 במאי - רנטה שטכר, אתלטית
16 במאי - יוהנס גאורג בדנורץ, פיזיקאי
18 במאי - תומאס גוטשלק, שחקן ומנחה טלוויזיה
16 ביוני - קלאוס לג, זמר
5 באוגוסט - רוזי מיטרמייר, רוכב סקי
13 באוקטובר - אנגרט ריכטר, אתלטית
17 בנובמבר - רולנד מאתס, שחיין (נפטר ב-2019)
נפטרו

3 במרץ - אויגן קלופפר, שחקן (נולד ב-1886)
11 במרץ - היינריך מאן, סופר (נולד ב-1871)
29 במאי - וילהלם בנדוב, שחקן (נולד בשנת 1884)
29 ביוני - מליטה בנץ, ממציא ויזם (נולד בשנת 1873)
1 בספטמבר - פריץ קמפרס, שחקן (נולד ב-1891)
2 בנובמבר - קורט שמיט, שר הכלכלה של הרייך, מנהיג הכלכלה הגרמנית (נולד ב-1886)
Love Someone

"Love Someone" (בעברית: "אוהב מישהי") הוא שיר של הלהקה הדנית לוקאס גרהאם. השיר יצא לאור ב-7 בספטמבר 2018 כסינגל המוביל של אלבום האולפן השלישי של הלהקה, 3 (The Purple Album). את השיר כתבו ג'יימס אלן, סטפן פורסט, מורטן ריסטורפ, לוקאס פורקאמר, ג'רמי דניאלס ודייוויד לרבל. השיר הגיע למקום הראשון במצעד הסינגלים הדני.
השיר הושמע בפרק השלישי של עונה 15 של הסדרה "הרווקה".
רשימת רצועות

| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | Love Someone  | 3:25 |  |  |  |  |  |  |  |
מיקומי שיא

|   ‏‏‏  מצעדים שבועיים (2018–2019)> מדינה |   ‏‏‏  מצעדים שבועיים (2018–2019)> מצעד |   ‏‏‏  מצעדים שבועיים (2018–2019)> מיקום שיא |   ‏‏‏  מצעדים שבועיים (2018–2019)>  |
| --- | --- | --- | --- |
|  אוסטריה | Ö3 אוסטריה טופ 40‏ | 29 |  |
|  אוסטרליה | מצעד הסינגלים האוסטרלי | 20 |  |
|  אירלנד | מצעד הסינגלים האירי | 56 |  |
|  ארצות הברית | בילבורד הוט 100 | 70 |  |
|  ארצות הברית | בילבורד "מוזיקה עכשווית למבוגרים" | 6 |  |
|  ארצות הברית | בילבורד "טופ 40 למבוגרים" | 9 |  |
|  ארצות הברית | בילבורד "טופ 40 מיינסטרים" | 28 |  |
|  גרמניה | GfK – טופ 100 | 33 |  |
|  דנמרק | היטליסטן | 1 |  |
|  הולנד | מצעד 40 הסינגלים ההולנדיים | 62 |  |
|  הונגריה | Rádiós Top 40 | 23 |  |
|  ולוניה | אולטראטופ 40 | 3 |  |
|  ליטא | AGATA | 77 |  |
|  מלזיה | RIM | 7 |  |
|  נורווגיה | VG-lista | 5 |  |
|  ניו זילנד | המצעד הניו זילנדי הרשמי | 27 |  |
|  סינגפור | RIAS | 4 |  |
|  סלובניה | SloTop50 | 19 |  |
|  סלובקיה | ČNS IFPI | 9 |  |
|  ספרד | PROMUSICAE | 99 |  |
|  פורטוגל | מצעד הסינגלים הפורטוגזי | 21 |  |
|  פלנדריה | אולטראטופ 50 | 27 |  |
|  צ'כיה | ČNS IFPI | 90 |  |
|  קנדה | קנדה הוט 100 | 80 |  |
|  רומניה | מצעד השירים הרומני | 6 |  |
|  שוודיה | סוורייטופליסטן | 8 |  |
|  שווייץ | המצעד השווייצרי | 18 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  דנמרק | היטליסטן | 14 |  |
|  פורטוגל | מצעד הסינגלים הפורטוגזי | 117 |  |
|  שווייץ | המצעד השווייצרי | 84 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 84 |  |
|  ארצות הברית | בילבורד הוט 100 | - |  |
|  ארצות הברית | בילבורד "מוזיקה עכשווית למבוגרים" | 11 |  |
|  ארצות הברית | בילבורד "טופ 40 למבוגרים" | 25 |  |
|  דנמרק | היטליסטן | 18 |  |
|  סלובניה | SloTop50 | 33 |  |
|  פורטוגל | מצעד הסינגלים הפורטוגזי | 108 |  |
|  רומניה | מצעד השירים הרומני | 3 |  |
|  שוודיה | סוורייטופליסטן | 73 |  |
|  שווייץ | המצעד השווייצרי | 78 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 2× | 140,000 |
| איטליה (FIMI) | זהב | 25,000 |
| ארצות הברית (RIAA) | פלטינה | 1,000,000 |
| בריטניה (BPI) | כסף | 200,000 |
| גרמניה (BVMI) | זהב | 200,000 |
| דנמרק (IFPI Denmark) | פלטינה 3× | 270,000 |
| הולנד (NVPI) | זהב | 40,000^ |
| ניו זילנד (RMNZ) | זהב | 15,000 |
| ספרד (PROMUSICAE) | זהב | 20,000 |
| פורטוגל (AFP) | זהב | 5,000^ |
| קנדה (Music Canada) | פלטינה 2× | 160,000 |
| שוודיה (GLF) | פלטינה 2× | 16,000,000 |
^ משלוחים בלבד  מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים |
| --- | --- | --- | --- |
| דנמרק | 7 בספטמבר 2018 | הורדה דיגיטלית | קופנהגן רקורדס • Then We Take the World |
הערות שוליים

↑  ג'יימס אלן, סטפן פורסט, מורטן ריסטורפ, לוקאס פורקאמר, ג'רמי דניאלס, דייוויד לרבל
↑  australian-charts.com - Lukas Graham - Love Someone, australian-charts.com
↑  irishcharts.com - Discography Lukas Graham, irish-charts.com
↑
↑  Steffen Hung, Lukas Graham - Love Someone, hitparade.ch
↑  lightmedia.hu, Hivatalos magyar slágerlisták, slagerlistak.hu
↑
1 2
↑
↑  Annual Charts - ARIA, www.aria.com.au (באנגלית)
↑  ARIA CHART WATCH #523, auspOp, ‏2019-05-04 (ב־Australian English)
↑  Certificazioni - FIMI, www.fimi.it (ב־)
↑  Gold & Platinum, RIAA (באנגלית)
↑  British Phonographic Industry, "British single certifications – Lukas Graham – Love Someone"
↑  Datenbank: BVMI, www.musikindustrie.de
↑  Lukas Graham "Love Someone" | IFPI, ifpi.dk
↑  Goud/Platina, nvpi.nl
↑  The Official New Zealand Music Chart, THE OFFICIAL NZ MUSIC CHART (באנגלית)
↑  Música, El portal de, Love Someone - LUKAS GRAHAM | EPDM (באנגלית אמריקאית), נבדק ב-2020-11-09
↑  Associação Fonográfica Portuguesa, "Top AFP/Audiogest -Top 3000 Singles + EPs Digitais" (PDF) (עמ' 32) (בפורטוגזית)
↑  Gold/Platinum, Music Canada (באנגלית)
↑  Årslista Singlar, 2019, Sverigetopplistan (בשוודית)
| לוקאס גרהאם |
| --- | --- | --- |
לוקאס פורקאמר • מארק פאלגרן • מגנוס לארסון אנדרס קירק • מורטן ריסטורפ • קספר דאוגארד
| אלבומי אולפן | Lukas Graham • Lukas Graham (Blue Album) • 3 (The Purple Album) |  |
| סינגלים | "Ordinary Things" • "Drunk in the Morning" • "Criminal Mind" • "Better Than Yourself (Criminal Mind Pt 2) • "Mama Said" • "Strip No More" • "7 Years" • "You're Not There" • "Take the World by Storm" • "Off to See the World" • "Love Someone" • "Not a Damn Thing Changed" • "Lie" • "Here (For Christmas)" • "Scars" • "Share That Love" |  |
| שיתופי פעולה | "Happy Home" • "Søndagsbarn" • "Golden" • "Holder Fast" |  |
| ערכים קשורים | דיסקוגרפיה • הדגור • סוספקט |  |
| --- | --- |
בקרת זהויות :  MusicBrainz work: a9d7d962-1feb-4818-8143-075955c30d60